

**Projektu uzraudzības komisijas sēdes protokols**

Ādažos, 2025. gada 22. jūlijā  Nr. ĀNP/1-7-5/25/23

**Sēdi vada:** Komisijas priekšsēdētājs G.Porietis

**Piedalās:** Komisijas locekļi: E.Kāpa, L.Bernāns, K.Miķelsone, S.Mūze, Ģ.Dubkēvičs

**Nepiedalās:** I.Pērkone, G.Miglāns

**Uzaicināti:** S.Ruģēna, Z.Varts, K.Sprūde

**Protokolē:** I.Krūzmane

**Sēde notiek:** klātienē, Gaujas iela 33A, Ādaži, attālināti *MS Teams* vidē

**Sēde sākās:** sākās plkst. 10.00 un tika slēgta plkst.11.55

DARBA KĀRTĪBA

1. Par dalību Projektā 2.2.3.3. Bioloģiskās daudzveidības saglabāšana.

SANĀKSMES GAITA

|  |  |
| --- | --- |
|

|  |
| --- |
| 1. **Par dalību Projektā 2.2.3.3. Bioloģiskās daudzveidības saglabāšana.**
 |

(S.Ruģēna)S.RUĢĒNA informē par plānotajām aktivitātēm Kalngalē (gājēju takas izveide), Garciemā (velo novietnes ierīkošana takas galā, aktivitātes smilšu erozijas mazināšanai) un Gaujā (telšu un ugunskura vietas ierīkošana, Skautu ielas seguma atjaunošana). Pēc Finanšu komitejas 16. jūlija sēdes aktivitāšu apjoms papildināts ar koka laipas ierīkošanu Carnikavā, Jūras ielas galā - no stāvlaukuma līdz jūrai, koka skatu platformu Garciemā un koka laipu Lilastes pludmalē. Aktivitātes atbilst projekta prasībām, kopējās papildu izmaksas ir 134 800 EUR, kopējā projekta summa ar papildu aktivitātēm ir 724 300 EUR (ar PVN).K.MIĶELSONE aicina precizēt argumentus atsevišķu aktivitāšu izslēgšanai un pamatojumu izvēlētajām aktivitātēm.S.RUĢĒNA informē, ka projekta sasniedzamie rādītāji ir nodrošināti jau pirms papildu aktivitāšu iekļaušanas.K.MIĶELSONE aicina precizēt Garciema aktivitāšu tehniskos risinājumus un tāmes tiltam un platformai.L.BERNĀNS informē, ka Garciema platformas apsaimniekošana ir sarežģīta regulāru jūras izskalojumu dēļ, un tā nav sabiedrībai droša. Precizē, ka koka laipa būs 1.4 m plata, kā arī plānots, ka arī citu turpmāko laipu izbūve būs ne mazāk kā 1.4 m platumā.K.MIĶELSONE norāda uz intensitāti Lilastē un Garciemā, aicina precizēt uzturēšanas izmaksas. L.BERNĀNS precizē, ka Lilastē plūsma ir stabila, bet intensitātes pieaugums šobrīd vērojams Carnikavā, Jūras ielas takā. Laipu kalpošanas mūžs tiek prognozēts 10-15 gadi. Jūras ielas takas laipa, kuru neaizpūš smiltis, uzturēšanā būtu lētāka.Ģ.DUBKĒVIČS izsaka bažas, ka, veicot Skautu ielas seguma atjaunošanu Gaujas ciemā, tiks radīts tūristiem pievilcīgs objekts. Rosina šo noslodzi pārvirzīt uz kādu no citām takām.L.BERNĀNS norāda, ka Skautu ielas dubultā seguma atjaunošana ir būtiska glābšanas un citu dienestu operatīvai piekļūšanai.K.MIĶELSONE rosina vaicāt par šīs ielas seguma atjaunošanas nepieciešamību iedzīvotāju padomēm un 24. jūlija domes sēdē iepazīstināt ar saņemtajiem viedokļiem.KOMISIJA diskutē par Garezeru aktivitāšu nepieciešamību un to atbilstību projekta prasībām un pašvaldības saimnieciskajām vajadzībām.Z.VARTS rosina veikt caurtekas izbūvi un kanāla iztekas taisnošanu Garciemā, nodrošinot ērtu piekļuvi pludmalei apsaimniekošanas un citiem dienestiem.L.BERNĀNS atgādina par jūras neprognozējamību un norāda, ka kanāla taisnošana nav ilgtspējīgs risinājums.K.MIĶELSONE aicina paredzēt temperatūras rādītāja elementa un glābšanas riņķa izvietošanas iekļaušanu projektā kā konstrukcijas elementu.KOMISIJA precizē, ka projekta iesniegšanas termiņš ir 18. augusts, kas jāņem vērā, plānojot tehnisko rasējumu un cenu aptauju gatavību.**KOMISIJA NOLEMJ uzdot APN domes sēdē 24. jūlijā ziņot precizēto lēmuma projektu, pamatojoties uz Dabas aizsardzības pārvaldes attīstības plānu, un iekļaujot iedzīvotāju padomju viedokļus par Skautu ielas seguma atjaunošanas nepieciešamību.**Komisijas priekšsēdētājs G.PorietisŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU |